ועדת החינוך, התרבות והספורט, כנסת 19, פרוטוקול מספר 254, 2014-07-28 11:00

עמרם מצנע: שלום לכולם, אני פותח את ישיבת הוועדה בנושא הדרכות תלמידים בבתי משפט.

עמרם מצנע: כשעדכנתי את מנכ"לית משרד החינוך על הנושא שעולה כאן לשולחן, היא די הופתעה בכלל שמערכת החינוך, יש לה איזה שהוא קשר להדרכה בבתי-המשפט ושאלה את העוזרות שלה מי אצלנו במשרד החינוך עוסק בזה.

עמרם מצנע: זה הראה לי את עומק הבעיה.

עמרם מצנע: אז בואו נתחיל ממשרד החינוך.

עמרם מצנע: בבקשה.

<דוד פלבר: אני מנהל האגף לשירות לאומי, שממונה בין היתר, על נושאים נוספים, אז זה נקרא שירות לאומי, תיאום ובקרה.

<דוד פלבר: תחת תיאום ובקרה, נכנסים נושאים כמו פרסי ישראל, עיזבונות, מלגות, ים של נושאים, שחלקם, שהיה צריך למצוא להם כותרת.

<דוד פלבר: על כל פנים, אני באמת מודה לוועדה על ההזדמנות לומר את דברינו.

<דוד פלבר: הפונה או הפונה האלמוני לא פנה אלינו, כך שלא ניתנה לנו הזדמנות להגיב.

<דוד פלבר: אז אני מודה לוועדה על ההזדמנות.

עמרם מצנע: לשם כך אנחנו עושים את המפגש הזה.

<דוד פלבר: אני מודה על ההזדמנות לומר את דברינו.

<דוד פלבר: אני קצת מתפלא שלא פנו אלינו קודם, לא אלי כממונה על גדעון, לא למנכ"לית, לא לשר, לא לשום גורם, אלא ישר – ועדת חינוך, בלי שניתנה לנו הזדמנות להשיב וגם הפנייה אליכם היא אלמונית, כך שיכלו פה גם לכאורה להאשים אותנו ברצח ארלוזורוב ולא היתה שום דרך, אין לי דרך להתמודד עם כל טענה כשהיא לא מגובה בכלום, אלא באיזה שהוא גורם אלמוני.

<דוד פלבר: לגופו של עניין אני אומר, ההדרכה בבתי משפט ובכנסת מתבצעת מטעם היחידה לדמוקרטיה במשרד החינוך.

<דוד פלבר: יש מפקח ארצי, היא תכף תגיע, מפקחת ארצית על הוראת הדמוקרטיה, אזרחות, כל הנושאים האלה, ובין היתר, עושים אזרחות פעילה.

<דוד פלבר: האזרחות הפעילה יכולה להיות בצורה של התנדבויות, יכולה להיות בצורה של ביקורים ברשות המבצעת וברשות המחוקקת וזה מה שנעשה.

<דוד פלבר: יש ביקורי תלמידים עשרות אלפים, תכף גדעון שממונה ישירות על העניין, יכול לפרט את המספרים.

<דוד פלבר: אני רוצה לתת תמונה כללית ובמסגרת הוראת נושא הדמוקרטיה, יש ביקורים, הן בבתי משפט והן בכנסת.

<דוד פלבר: המצב הזה קיים כבר 20 שנה, ומתקיים טוב.

<דוד פלבר: רוב השנים, רוב מכריע של השנים, זה התקיים באמצעות זכיינים.

<דוד פלבר: הזכיינים כדרכם של זכיינים, התחלפו באמצעות מכרזים, זה מיקור חוץ.

<דוד פלבר: משרד החינוך לא יכול להעמיד מורה בכל בית-משפט או בכנסת, כמו גם לא בנושאים אחרים שהמשרד משיקוליו מוציא אותם במיקור חוץ.

<דוד פלבר: יש הרבה נושאים כאלה.

<דוד פלבר: מיקור החוץ הוא לא פחות איכותי ולא פחות טוב ממה שיכולים לעשות אחרים, הוא פשוט חוסך בעיות, בוא נאמר, בגדול, אדמיניסטרטיביות של ניהול הנושא.

<דוד פלבר: בשנים האחרונות זה מנוהל על-ידי אוניברסיטת אריאל, נמצאת כאן מרתה, שמנהלת את הפרויקטים של אוניברסיטת אריאל והיא תוכל להציג את הדעה שלהם.

<דוד פלבר: אני רק אומר בשולי הדברים, שהמכרז הזה, בשנה הקרובה, עשוי להתפרסם שוב.

<דוד פלבר: אנחנו עובדים על זה, משום שחלו שינויים שלא קשורים למכתב הזה.

<דוד פלבר: חלו שינויים במבנה העבודה, שיכול להיות שיאלצו אותנו לצאת במכרז חדש, שכבר בשנה הבאה יכול להיות שיהיה זכיין אחר, זה לא משנה.

<דוד פלבר: אנחנו מרוצים מאוניברסיטת אריאל ואם הם ייבחרו שוב זה בסדר ואם ייבחר מישהו אחר, שיימצא ראוי במכרז, זה גם בסדר.

<דוד פלבר: אם רוצים פה להיכנס לדיון פרטני, אני מוכן.

עמרם מצנע: אני רוצה שתיתנו לי תשובות.

<דוד פלבר: בבקשה.

<דוד פלבר: אם רוצים לעבור סעיף-סעיף במכתב, אני רק אומר, שיטת העבודה היא שהיחידה במה שנקרא מזכירות פדגוגית, שם יש מפקחת - - -

עמרם מצנע: אני אקריא לכם כמה דברים, בסדר?

<דוד פלבר: בבקשה.

עמרם מצנע: כדי לא להתעסק.

עמרם מצנע: אני, דרך אגב, ביקרתי בבית המשפט המחוזי בחיפה, לפני לא זוכר אפילו מתי, ושם פגשתי את מי שאחראית על הנושא ודרכה גם קצת למדתי איך הדבר הזה נערך.

עמרם מצנע: אז אני רוצה להקריא לכם מה כותבים לנו.

עמרם מצנע: אני ככה אקריא חלקית, לא צריך להקריא את הכל.

עמרם מצנע: "במהלך השנים האחרונות, לא רק שלא ממלאים אחרי הוראות המכרז, מעוותים אותם לטובת חיסכון בעלויות ופגיעה מקצועית בעובדים ובפעילות התכנים לתלמידים.

עמרם מצנע: למשל, במהלך 2012, התקיימו רק חמש השתלמויות במקום תשע.

עמרם מצנע: במהלך 2013, לא היו השתלמויות בכלל ובתנאי המכרז כתוב שצריך לעשות השתלמויות.

עמרם מצנע: לא כתוב לי על 2014.

עמרם מצנע: בשנת 2012, 2013, האחרונות הוחלפו שלוש מנהלות פרויקט וניכר אי יציבות ניהולית שפוגעת במקצועיות של המרכזים.

עמרם מצנע: מנהלת הפרויקט מזה חמש שנים, נאלצה לעזוב ביוני 2012, לאחר שהתעמרו בה במשך שנה על-ידי שינוי הגדרת תפקידה, פגעו בשכרה, התישו אותה וכן הלאה וכן הלאה.

עמרם מצנע: לאחר עזיבתה של מנהלת זו, נוצל המצב על-ידי הממונה מטעם משרד החינוך ואת העובדה שאצל הזכיין הלכה לעולמה מנהלת מחלקת פרויקטים, הוא מינה מנהלת מרכזים ללא פרסום מכרז וללא עמידה בנהלי המכרז לניהול הפרויקט.

עמרם מצנע: "לאחר שנה וחצי, שנה של ניהול כושל ופגיעה במרכזים, נאותה אוניברסיטת אריאל שבשומרון להחליפה במנהלת שתעמוד בתנאי המכרז, אך גם זו נאלצה לעזוב אחרי חודש וחצי.

עמרם מצנע: לדברי המנהלת החדשה, במכתבה שכתבה לא היה ניתן לעבוד עם הממונה מטעם משרד החינוך.

עמרם מצנע: בתקופה זו המרכזים נותרו כחמישה חודשים ללא מנהל בכלל.

עמרם מצנע: "במהלך כל התקופה, הממונה מטעם משרד החינוך לא יצר איתנו קשר ולא היה פיקוח כלל על הפעילות.

עמרם מצנע: אין למי לפנות בעיתות משבר, לא היתה כתובת בשנתיים האחרונות להתלונן על אי-סדרים.

עמרם מצנע: אף גורם במשרד החינוך שיש לו נגיעה לתחום האזרחות לא מקיים קשר עם המרכזים ולכן נוצר ואקום שהממונה מטעם משרד החינוך שפועל כאילו מדובר בשלטון יחיד או בעסק פרטי שלו, ללא פיקוח וללא ביקורת.

עמרם מצנע: "גם כתוצאה מכך, כותבים אוניברסיטת אריאל שבשומרון, גם היא הבינה שאין בעצם גורם מפקח ולכן תחת קורת גג זו מחליפים עובדים וכן הלאה וכן הלאה וכן הלאה.

עמרם מצנע: "עד שנת 2001, המרכזים היו באחריות המזכירות הפדגוגית, ד"ר צבי צמרת שהיה יושב ראש המזכירות עד שנת 2011.

עמרם מצנע: בשנת 2009, 2011, דרש להעביר את הממונה מתפקידו עקב חוסר מקצועיות, משום שהוא הבין שהממונה מטעם משרד החינוך אינו עושה דבר בניהול הפרויקט.

עמרם מצנע: הפשרה היתה שזה יעבור לאגף שירות לאומי, שם יפקח מנהל האגף.

עמרם מצנע: מאז הפרויקט נמצא, אין פיקוח, אין בקרה פדגוגית על-ידי הממונים, המפמ"ר לאזרחות וגורמי פיקוח.

עמרם מצנע: "שנת תשע"ד, זה השנה הנוכחית, התחוור לכולנו כי משרד החינוך החליט להפסיק את הפעילות בהיכל המשפט בבאר שבע, וזאת לאחר יותר מ- 12 שנות פעילות במקום.

עמרם מצנע: התוצאה היא כמובן שאלפי תלמידים בדרום, לא זכו להגיע לבית המשפט.

עמרם מצנע: "בשנת 2009, 2012, נעשו ניסיונות לפתוח מרכזי לימודים נוספים בבתי-משפט שונים בארץ התקיימו פגישות עם נשיאי בתי המשפט בתל-אביב, ראשון-לציון, פתח-תקווה, ועם גורמים בכירים בבית המשפט בלוד ובקריית גת.

עמרם מצנע: בבית המשפט בקרית גת התקיים בשנת 2012 פיילוט.

עמרם מצנע: כמו בשאר בתי המשפט, טרפד הממונה על המרכזים מטעם משרד החינוך את פתיחתם של מרכזים נוספים בטענות של חוסר תקציב.

עמרם מצנע: "בעבר הרחוק התקיימו יחסי עבודה הדוקים וטובים עם בית המשפט והגורמים הניהוליים ב.

עמרם מצנע: בכל בית משפט בו יש מרכז לימודי, התקיימה פגישה בפתיחת שנת הלימודים ובישיבה בסיומה.

עמרם מצנע: היו יחסים טובים.

עמרם מצנע: בשנים האחרונות לא רק שאין קשר להנהלת בתי-המשפט, התבקשנו פעמים רבות שלא לספר למזכירים הראשיים ולמנהלי בתי-המשפט מה מתחולל אצלנו.

עמרם מצנע: הממונה על הפרויקט מטעם משרד החינוך לא קיים פגישות מסוג זה, התוצאה היתה סגירת מרכזים".

עמרם מצנע: כשאני דילגתי על חלק, טענות שנשמעות לי חמורות מאוד על ההתנהלות.

<גדעון טויטו: אני הייתי רוצה להגיד, ברשותך, משפט אחד לגבי המסגרת ואז אני אשיב לטענות שישנן פה.

<גדעון טויטו: הדבר הראשון שאני רוצה לומר זה שהמכתב, כמו שאתם רואים, מתחיל בלשון יחיד, מסתיים בלשון רבים, ככל הנראה אדם אחד כתב אותו.

<גדעון טויטו: אני חושב שכשאדם - - -

עמרם מצנע: אני מציע שתיתן לנו תשובה על הדברים.

עמרם מצנע: כי להכפיש את הכותבים זה פשוט.

<גדעון טויטו: בסדר, אני אמרתי שזה יהיה רק משפט אחד, לכן אני חושב שאם מישהו היתה לו טענה אמיתית, מן הסתם הוא יכול היה לפנות למשרד החינוך, לממונה שלי, למנכ"ל.

עמרם מצנע: האם נכון שלא היו השתלמויות ב- 2013?

<גדעון טויטו: אני אשיב על זה.

<גדעון טויטו: רק תן לי.

<גדעון טויטו: אני כוכב מרכזי, אולי ייתנו לי פה להשיב.

<גדעון טויטו: קודם כל, אני אומר שיש פה מגמה כזאת ויש עובדת ממורמרת אחת שלאורך כל הדרך, היא משתמשת עכשיו בוועדה, לצורך הזה, להכפיש את הפעילות היפה הזאת ואת המפעילה.

<גדעון טויטו: זה לגבי משפט המסגרת.

<גדעון טויטו: לגופו של עניין.

<גדעון טויטו: יש כאן טענה שלא היו השתלמויות, אז אני יכול להגיד ויש לי כאן, צילמתי את כל המסמכים.

<גדעון טויטו: בשנת 2012 התקיימו 22 השתלמויות במסגרת הפרויקט.

<גדעון טויטו: בשנת 2013 התקיימו 11 השתלמויות במסגרת הפרויקט.

<גדעון טויטו: יש לפניי, יש לי כאן אצלי את התיעוד של כל ההשתלמויות, עם כל התכנים כפי שהם התבצעו.

<גדעון טויטו: לגבי יתר ההכפשות.

עמרם מצנע: מנהלות הפרויקט.

<גדעון טויטו: כן.

<גדעון טויטו: לגבי מנהלות הפרויקט.

<גדעון טויטו: מדובר, אנחנו כרגע נמצאים בתום השנה הראשונה של המכרז החדש.

<גדעון טויטו: במכרז הקודם היתה מנהלת שעבדה כמה שנים וסיימה לעבוד.

<גדעון טויטו: המכרז הקודם היה אמור להסתיים כעבור ארבע שנים.

<גדעון טויטו: מה שקרה הוא שהליכי המכרז לא הסתיימו אצלנו במשרד החינוך כעבור ארבע שנים כפי שתוכנן, לכן אוניברסיטת אריאל מינתה, אוניברסיטת אריאל ולא משרד החינוך, כי אוניברסיטת אריאל היא המפעיל.

<גדעון טויטו: אוניברסיטת אריאל היא מינתה את הרכזת הוותיקה ביותר, המנוסה ביותר, כממלאת מקום לחצי שנה, עד שהליכי המכרז יסתיימו ואפשר יהיה לצאת במכרז שמישהו יזכה בזה.

<גדעון טויטו: זאת היתה ממלאת המקום.

<גדעון טויטו: המכרז לא הסתיים כעבור חצי השנה הזאת ואז אריאל האריכו את המילוי מקום הזה לחצי שנה נוספת, זה הכל.

<גדעון טויטו: במכרז החדש, שאנחנו נמצאים עכשיו בתום השנה הראשונה שלו, זכו במכרז הזה שוב אוניברסיטת אריאל.

<גדעון טויטו: אוניברסיטת אריאל הגישה במכרז מנהלת פרויקט, שעמדה בכל הקריטריונים, כפי שנדרש במכרז.

<גדעון טויטו: משרד החינוך לא היה מרוצה מאופן עבודתה של אותה מנהלת פרויקט שהוגשה כראוי, כמו שתקין, באופן תקין במכרז.

<גדעון טויטו: משרד החינוך ביקש מאוניברסיטת אריאל תוך כדי הצגת נימוקים מפורטים, של תפקוד לקוי של אותה מנהלת מטעם אריאל, משרד החינוך דרש מאריאל להחליף את המנהלת הזו במנהל אחר, שגם יענה על הכללים וגם יעבוד בצורה טובה, לשביעות רצון משרד החינוך.

<גדעון טויטו: ואז בוצעה החלפה.

<גדעון טויטו: ההחלפה הזאת בוצעה לפי הנחיות המשרד, באמצעות אישור מראש טרם העסקתו, אישור מראש של ועדת הדרישות של משרד החינוך.

<גדעון טויטו: המנהל הזה שאנחנו מדברים עליו, הוא עובד כבר שבעה חודשים.

עמרם מצנע: משרד החינוך צריך לאשר את המנהל?

<גדעון טויטו: כן.

<גדעון טויטו: ומשרד החינוך אכן אישר אותו ורק לאחר אישורו, אוניברסיטת אריאל החלה להעסיק אותו בתפקיד הזה והוא עושה את התפקיד הזה בצורה טובה מאוד כבר שבעה חודשים, לשביעות רצון המשרד וגם לשביעות רצון אריאל.

<גדעון טויטו: לגבי באר שבע.

<גדעון טויטו: בבאר שבע הפעילות קיימת שם ברצף כבר 13 שנה.

<גדעון טויטו: לא, אני אגיד משהו מקדים.

<גדעון טויטו: הפעילות בבתי-המשפט החלה ב- 1990 ומאז 1990, במשך השנים, משרד החינוך, מתוך ראייה של רצון לתת שירות לכל בתי-הספר בכל הארץ, מאז משרד החינוך הלך ופתח ויזם ומממן פתיחת מרכזי הדרכה נוספים והיום יש פעילות בנצרת, חיפה, הרצליה, ראשון לציון ובאר-שבע.

<גדעון טויטו: לגבי השאלה על באר-שבע.

<גדעון טויטו: בבאר-שבע, 13 שנה ברציפות הפעילות מתקיימת.

<גדעון טויטו: בתחילת השנה הזאת, בסביבות ספטמבר אוקטובר, התברר שיש קושי אמיתי בתוך בית המשפט לקיים פעילות.

<גדעון טויטו: בית המשפט עצמו עבר תהליך בינוי ושיפוצים גדולים מאוד, בתוך בית המשפט, בתוך היכל המשפט.

<גדעון טויטו: היו לי פגישות אישיות עם מזכירות בית המשפט וגם עם נשיא בית המשפט.

<גדעון טויטו: אני יכול להגיד ככה, כתוצאה מזה, הם מאוד רצו בפעילות, מעוניינים בה, היה קושי מהותי לאפשר פעילות של תלמידים, תוך כדי תהליך של שיפוץ, לכן הפעילות הזאת הופסקה באופן זמני בחודש אוקטובר, לארבעה חודשים, הופסקה רק באוקטובר ומייד כשהתנאים אפשרו וניתן היה לקיים פעילות בתוך בית המשפט, הפעילות הוחזרה וממשיכה להתקיים.

<גדעון טויטו: בחודש פברואר 2014, כלומר כעבור בדיוק ארבעה חודשים, הפעילות חזרה והיא מתקיימת ושיתוף הפעולה איתם הוא מצוין והפעילות חזרה ומתקיימת.

<גדעון טויטו: כלומר, כאן כתוב כאילו שזה הופסק ולא מתקיים יותר.

<גדעון טויטו: אז העובדות הן שהפעילות הופסקה לארבעה חודשים וחודשה, וקיימת.

<גדעון טויטו: והיא תתקיים גם בשנת הלימודים הקרובה.

<גדעון טויטו: זה לגבי באר שבע.

<גדעון טויטו: לגבי הפעילות של המשרד בכנסת, הפעילות - - -

עמרם מצנע: לא, בכנסת – תעזוב.

<גדעון טויטו: אוקיי.

עמרם מצנע: בכנסת יש את מרכז המבקרים, הוא אחראי.

עמרם מצנע: אתם לא מממנים את זה, אתם לא מפקחים על זה.

עמרם מצנע: זה בעצם יצא מכם, זה לא נמצא אצלכם.

<דוד פלבר: יצא, אבל לא בגלל אי שביעות רצון.

עמרם מצנע: לא לא לא, הכנסת לקחה את זה על עצמה.

<דוד פלבר: הכנסת לקחה על עצמה במסגרת ניהול כל המבקרים שם.

עמרם מצנע: כן, כן, כן.

<גדעון טויטו: כי כאן כתוב אחרת.

עמרם מצנע: לא לא, מבחינתי, אני שאלתי בכנסת, אמרו לי זה עובד טוב.

עמרם מצנע: זה תקין.

<גדעון טויטו: זה לא מה שהיה כתוב כאן.

עמרם מצנע: איפה?

<גדעון טויטו: כאן כתוב שזה בגלל אי שביעות רצון מהעבודה או משהו.

<גדעון טויטו: זה לא נכון.

עמרם מצנע: איפה כתוב?

עמרם מצנע: במסמך?

<גדעון טויטו: אני אומר, במכתב האנונימי הזה.

<דוד פלבר: המכתב יוצר רושם.

עמרם מצנע: אז יש לכם אותו?

<גדעון טויטו: המכתב יוצר רושם שיש כאן עבודה שלא טובה שמתבצעת או כל מיני דברים כאלה.

עמרם מצנע: לא עושה רושם.

<דוד פלבר: כן, אבל יש שם הרבה דברים שהם או חצאי אמיתות שיוצרות עיוות או פרשנות למה התכוון צבי צמרת כשהוא ביקש, כל מיני דברים שגם אם הכותב, יש לו איזה שהוא מידע, הוא לא יכול לדעת מה התחולל במוחותיהם של אנשים שקיבלו - - -

עמרם מצנע: אני דווקא רציתי לשאול אותו אבל לא, לא הצלחתי לפני, לשאול אותו מה קרה שם.

<דוד פלבר: מה עמד ברקע.

<דוד פלבר: אז לנו גם יש הסבר, אגב, מה עמד ברקע?

<דוד פלבר: שהוא רצה להתעסק ביחידות.

<גדעון טויטו: לא, הוא אמר.

<גדעון טויטו: אני יודע, לי נאמרו הדברים, אני יכול להגיד למה.

<גדעון טויטו: פשוט, הוא רצה בתוך המזכירות הפדגוגית תחומי דעת פורמאליים, הוא לא רצה תחום שהוא לא לגמרי פורמאלי.

עמרם מצנע: מה קורה עם פיתוח של המפמ"ר לאזרחות?

עמרם מצנע: זה חלק מלימודי האזרחות, כל הדבר הזה.

<גדעון טויטו: כן.

<גדעון טויטו: אני אגיד ואני מקווה שבדקות הקרובות היא גם תצטרף אלינו, היא נתקעה עם בעיית חנייה בחוץ.

<גדעון טויטו: לאורך כל השנה, הפעילות שלנו היא פעילות משלימה את לימודי האזרחות הפורמאליים.

<גדעון טויטו: כלומר, מטרת הפעילות היא באמת לצקת תוכן חווייתי שממחיש את הלימודים הפורמאליים, לכן החיבור עם הלימודים הפורמאליים, הוא הכרחי, חשוב וחיוני.

<גדעון טויטו: משך כל השנים, מתקיים שיתוף פעולה הדוק עם מערכת הלימודים הפורמאליים של משרד החינוך, ככה זה במשך כל השנים.

<גדעון טויטו: גם החומרים שלנו, חומרי ההדרכה, הסדנאות, כל החומרים שנכתבים, הם נבדקים על-ידי מערכת הלימודים הפורמאליים של מפמ"ר אזרחות.

<גדעון טויטו: בשנה האחרונה, בשנה או שנה וחצי, אני לא בדיוק יודע, התפקיד אויש על-ידי ממלא מקום.

עמרם מצנע: ממלאת?

<גדעון טויטו: ממלאת מקום והמפמ"רית הנוכחית, המפקחת הנוכחית, היא בתפקיד פחות מחצי שנה.

<גדעון טויטו: אז ההיכרות שלה עם הפעילות הזאת היא מצומצמת.

<גדעון טויטו: אבל יחד עם זאת, אני יכול להגיד שנקבע מתווה של שיתוף פעולה הדוק איתה בהמשך, וככה זה יהיה.

<גדעון טויטו: יש לנו אינטרס - - -

עמרם מצנע: אתה ממונה על דברים נוספים או רק על התחום הזה?

<גדעון טויטו: כן, אני אחראי על נושאים נוספים שקשורים לאגף.

עמרם מצנע: על מה?

עמרם מצנע: מה?

<גדעון טויטו: אני אחראי על נושא של מערכת בקרה לעבודת העמותות שמפעילות את השירות הלאומי עבור המשרד.

עמרם מצנע: כן.

עמרם מצנע: אני מבין מבחינת מבנה משרד החינוך, שהתפקיד שלכם, של אור, הוא יותר ניהולי, בעצם.

עמרם מצנע: זאת אומרת, יש מכרז, מפקחים שהתהליך כראוי, הפיקוח הפדגוגי צריך להיות על-ידי, בעצם המזכירות הפדגוגית.

<דוד פלבר: אכן, השיטה, בעצם מטריצה.

<דוד פלבר: הקטע הפדגוגי מגיע מהמפמ"רית והקטע הארגוני אדמיניסטרטיבי, לעשות - - -

עמרם מצנע: לפקח שתנאי המכרז ממולאים.

<דוד פלבר: ממולאים ושהמנהל עומד בתנאים שדורשים, שיהיה לו תואר שני במדעי המדינה וכו' וכו', זה נעשה אצלנו.

<דוד פלבר: משום שיש לו עוד תפקידים אצלי.

עמרם מצנע: ברור, אני מבין ש - - -

<דוד פלבר: זה עובד מטריציוני.

עמרם מצנע: כן, אבל עוד פעם, מאחר והמפמ"ר אזרחות נמצא בשנים האחרונות בבעיות - - -

<דוד פלבר: היו זעזועים.

עמרם מצנע: אז אני מניח שלא בדיוק שלחו.

<דוד פלבר: נכון.

<דוד פלבר: אבל עכשיו נכנסה יעל והיא בהחלט תעבוד בשיטה הזאת.

<גדעון טויטו: הייתי רוצה גם לומר משהו נוסף.

<דוד פלבר: אגב, נמצאים פה בתי המשפט, אולי כדאי שגם הם יאמרו מילה כי הזמינו אותם ואני חושב שיש להם, אני מקווה שיש להם דברים טובים לומר.

<גדעון טויטו: כן, אבל רק דקה, הייתי רוצה להשלים משהו, אני יכול?

עמרם מצנע: כן, כן.

<גדעון טויטו: נאמר פה במסמך גם שטרפדנו הפעלה, פתיחה של בתי משפט נוספים או כל מיני דברים מהסוג הזה.

<גדעון טויטו: זאת אומרת, מי שסך-הכל זה דבר שהוא הרי קשקוש כמו הרבה דברים שכתובים כאן.

<גדעון טויטו: כי הרי מה שקורה, למשרד יש עניין בפעילות הזאת.

<גדעון טויטו: המשרד מתקצב את הפעילות, מקיים אותה, מעוניין בה.

<גדעון טויטו: ובאמת, כמו שתיארתי קודם, התהליך היה תהליך של התפתחות.

עמרם מצנע: כן.

<גדעון טויטו: אז יכול להיות מצב שיש איזה שהוא קושי תקציבי פה כזה או אחר, או שיקולים מקצועיים כאלו או אחרים, שפה עשו בהם שימוש והפכו את היוצרות לגמרי ונתנו כאן כוונות זדון על עבודה מקצועית שנעשתה.

עמרם מצנע: כן.

עמרם מצנע: אני רוצה דווקא לשמוע את אריאל קודם.

<מרתה גנות: אז קודם כל – שלום.

<מרתה גנות: הפעם האחרונה שנפגשנו במרחק כזה היה כשהיינו שנינו במדים.

<מרתה גנות: כן, כן.

עמרם מצנע: אני לא יודע מתי את עזבת, אבל אני כבר - - -

<מרתה גנות: אז היית רמ"ח מבצעים, מפה תיקח את ההיסטוריה.

עמרם מצנע: מה היית אז?

<מרתה גנות: אני הייתי במתאם הפעולות בשטחים.

<מרתה גנות: לאורנים.

<מרתה גנות: אוניברסיטת אריאל, אני מנהלת את מחלקת הפרויקטים של האוניברסיטה מזה כשנתיים, בתוך האוניברסיטה – עשר שנים.

<מרתה גנות: את יהודית אני מכירה הרבה קודם ומחלקת הפרויקטים עוסקת בעצם בפרויקטים חינוכיים שיוצאים על-ידי כל המגזר הציבורי, לאו דווקא משרד החינוך.

<מרתה גנות: יש לנו את משרד הרווחה ומשרד הקליטה.

<מרתה גנות: זאת שיטת העבודה היום הנהוגה במגזר הציבורי, היא ידועה.

<מרתה גנות: אנחנו פועלים צמוד למכרז בכל מובן וזה צריך להיות ברור.

<מרתה גנות: המשפט או האמירה שנאמרת שם במכתב, גם אני קראתי אותו, שאנחנו מפטרים עובדים, משך השנתיים שאני שם, עובדת אחת הלכה הביתה, וזה אחרי שנערכו אתה שלושה שימועים על התראות.

<מרתה גנות: לא אזכיר את שמה, רכזת ותיקה.

<מרתה גנות: כל יתר הרכזים, או שנשארו או שאחד הלך למסלול דוקטורט ולכן הוא פרש, כי הוא לא יכול היה להמשיך, וכן הלאה.

<מרתה גנות: זאת אומרת, הטענה של החלפת עובדים, איננה קיימת.

<מרתה גנות: איפה היא כן מתקיימת?

<מרתה גנות: היא קיימת בקרב המדריכים.

<מרתה גנות: בכל מרכז כזה של בית משפט פועל רכז וצוות של מדריכים שנע בין 15 ל- 20.

<מרתה גנות: בבית המשפט העליון, ההיקף הוא גדול יותר.

<מרתה גנות: המדריכים האלה הנם סטודנטים, ברוב המקרים למשפטים.

<מרתה גנות: בשנים האחרונות גם למדע המדינה.

עמרם מצנע: שהם עובדים לפי שעה?

<מרתה גנות: הם עובדים לפי שעה, הם עובדים, זה עבודה סטודנטיאלית, בנושא ההשתלמויות הם מודרכים בתכנים, הם מודרכים בשיטות הדרכה וכן הלאה, כך שלבוא ולומר שלא נערכות הדרכות, זה פשוט לא נכון.

<מרתה גנות: אפשר לראות את זה.

<מרתה גנות: גם תקציבית אפשר לראות את זה, עד כדי כך הקוריוז כאן.

<מרתה גנות: אז גם בנושא פיטורי עובדים וגם בנושא העסקה או התחלופה, היא איננה קיימת.

<מרתה גנות: מה שקרה עם ממלאת המקום מבאר שבע, מעבר לעובדה שזאת היתה באמת הרכזת הוותיקה ביותר, אנחנו נקלענו למצב של הבחירות ואז כל הנושא של המכרזים הוקפאו, עד לאחר אישור תקציב מדינה.

<מרתה גנות: ואז אנחנו היינו במצב שהתנהלנו מה שנקרא בכוח האינרציה.

<מרתה גנות: לא יכולנו לשנות באותו שלב שום דבר.

<מרתה גנות: לכשיצא המכרז, המכרז החדש קיבל את אישורו במהלך חודש אוגוסט, כשב- 1 בספטמבר נפתחת שנת לימודים והיינו צריכים להתארגן מהר.

עמרם מצנע: את מדברת על אוגוסט באיזו שנה?

<מרתה גנות: אוגוסט 2013, נכון.

<מרתה גנות: והיינו צריכים להתארגן, כך שבספטמבר המערכת הזו תפעל.

<מרתה גנות: התארגנו, מונתה מנהלת פדגוגית שהיא היתה בעלת רישיון לעריכת דין, תעודת הוראה, כל מה שנדרש במכרז, אלא שהיתה בעיה של שפה משותפת מול המשרד והמשרד דרש להחליף אותה.

<מרתה גנות: פנינו והתחלנו לאתר.

<מרתה גנות: כל מינוי כזה, מחייב את אישור ועדת המכרזים.

<גדעון טויטו: של המשרד, של משרד החינוך.

<גדעון טויטו: ועדת מכרזים של המשרד.

<מרתה גנות: ודאי.

<מרתה גנות: זה לא ועדת המכרזים של האוניברסיטה, של המשרד.

עמרם מצנע: למה, דרך אגב, למה זה קיים?

<גדעון טויטו: זה כדי לפקח על הזכיין שהוא אכן עובד על פי הנדרש ממנו במכרז.

<גדעון טויטו: הזכיין, החברה, הגוף הזכיין שמבצע פעילות עבור המשרד, הוא מחויב לבצע פעילות בהתאם לסטנדרטים מסוימים, פרופיל של עובדים שהוא מחויב להעסיק, פרופיל של פעילות שהוא מחויב לבצע.

עמרם מצנע: לא, זה ברור לי.

עמרם מצנע: אבל אם אתה אומר שאתה מחייב את אישור ועדת המכרזים של המשרד, זה נכנס לתוך תהליך בירוקרטי.

<לגדעון טויטו: לא לא לא.

<מרתה גנות: זה בשביל למנוע טענה של מתמודדים אחרים במכרז שיבואו ויטענו – אם היינו יודעים שהתנאים שונו, אולי אנחנו היינו זוכים.

<מרתה גנות: ולכן המשרד עומד על כך שהם יאשרו.

עמרם מצנע: לא, הם יאשרו זה בסדר.

<גדעון טויטו: יש כאן שגיאה.

<גדעון טויטו: יש כאן שגיאה, לדעתי.

<גדעון טויטו: לא ועדת מכרזים אלא ועדת רכישות של המשרד.

<מרתה גנות: אוקיי, טעות שלי.

<גדעון טויטו: זו טעות מהותית.

<גדעון טויטו: משרד החינוך לא עוסק במכרזים של העסקת עובדים של גוף זכיין, או זכיינים.

<גדעון טויטו: זו שגיאה, זה לא נכון.

<מרתה גנות: זו טרמינולוגיה שלי, סליחה.

<גדעון טויטו: מדובר כאן על כך שוועדת הרכישות של משרד החינוך, שאמונה על רכישות ועל הפיקוח על זכיינים, היא זו שאישרה מראש את העסקת המנהל הפדגוגי החדש, שאריאל מעסיקים.

עמרם מצנע: מה התקציב השנתי?

<מרתה גנות: סדר גודל של שלושה וחצי מיליון שקלים.

<יהודית גידלי: כמה מרכזים מופעלים?

<מרתה גנות: כל המרכזים.

<יהודית גידלי: כמה זה?

<מרתה גנות: חמישה בפריפריה ובית-המשפט העליון, עד השנה גם היתה הכנסת.

<מרתה גנות: מתשע"ה לא תהיה הכנסת.

<יהודית גידלי: זאת אומרת שישה, בסך-הכל?

<מרתה גנות: יהיו שישה, יפעלו שישה.

<מרתה גנות: אנחנו במהלך להרחיב.

<מרתה גנות: אני עוד לא יודעת איך זה יסתיים.

עמרם מצנע: אבל הרחבה, זה מחייב הגדלת תקציב.

<מרתה גנות: הרחבה תביא איתה הגדלת תקציב בהכרח, כן, בהחלט.

<דוד פלבר: אבל חלק יהיה מחשבון מה שהכנסת - - -

<יהודית גידלי: כמה היה בכנסת?

<גדעון טויטו: אני אשיב על זה.

עמרם מצנע: אחד הדברים, הם לא כתובים פה, זה שצמצמו את שעות ההדרכה.

עמרם מצנע: המדריכים, הורידו להם 30%, 40%,אינני יודע, בשעות.

עמרם מצנע: שזה מה, בגלל קיצוץ תקציבי?

<גדעון טויטו: אני אסביר.

עמרם מצנע: כן.

<גדעון טויטו: בהתאם למכרז כפי שהוא, המנוסח, זכותו של המשרד, וחובתו, לבדוק את איכויות העבודה, את התפוקות וגם, ושזה אומר גם את המבנה של הפעילות וגם את משך ההדרכה, כל הדברים האלה ניתנים להחלטה מראש על-ידי המשרד.

<גדעון טויטו: זכותו של המשרד לקבוע אם הדרכה תהיה ארבע שעות או שלוש וחצי שעות או כל דבר אחר.

<גדעון טויטו: מה שנעשה כאן, היה כאן פיילוט לתקופה קצרה, של קיצור ההדרכה מארבע שעות הדרכה לשלוש וחצי שעות, זה היה לתקופה קצובה, כניסיון לבדוק איזה שהוא עניין חינוכי שאם תרצה אני אגיד לך אותו עוד רגע.

<גדעון טויטו: זה היה עניין של לבדוק את זה וזה הוחזר.

<גדעון טויטו: שוב, זה שימוש בעובדה שהיא נכונה וזה השתנה, וזה הוחזר להיות ארבע שעות.

<גדעון טויטו: השימוש בעובדה שהיא נכונה ועיוות של המציאות.

עמרם מצנע: מה זה אומר שלוש וחצי וארבע?

<גדעון טויטו: אני אסביר, אני אסביר.

עמרם מצנע: זה כיתה שבאה לשלוש שעות או לארבע?

<גדעון טויטו: נכון.

<גדעון טויטו: בתי ספר שמגיעים לבתי המשפט, הם מחולקים לקבוצות, כל קבוצה מקבלת פעילות שנמשכת שלוש וחצי, ארבע שעות.

<גדעון טויטו: מה שכתוב כאן מתייחס לכך שהפעילות בהחלטה שלנו, היא קוצרה בתקופה מסוימת, במקום שהיא תהיה ארבע שעות, היא היתה שלוש וחצי שעות, זה היה כפיילוט כדי לבדוק איזה שהוא עניין חינוכי מסוים.

עמרם מצנע: והחזרתם את זה לארבע שעות?

<גדעון טויטו: זה הוחזר.

<גדעון טויטו: מזמן, לא מהיום.

עמרם מצנע: כן.

עמרם מצנע: מהם תנאי השכר של השעתיים?

<מרתה גנות: תנאי השכר של השעתיים מוכתבים במכרז.

<מרתה גנות: המכרז הגדיר ששעה למדריך לא תהיה פחותה מ- 50 שקלים לשעה, פלוס החזר הוצאות נסיעה.

עמרם מצנע: זאת אומרת, זה מופיע במכרז?

<מרתה גנות: לגמרי.

<דוד פלבר: זה מופיע, וזה תנאים טובים, יחסית לשכר סטודנטיאלי.

<גדעון טויטו: זה מופיע, זה מוגדר כ- 50 שקלים ומעלה.

<גדעון טויטו: אני יודע שאריאל משלמים יותר גם.

<מרתה גנות: נכון.

<מרתה גנות: ישנם מדריכים שמרוויחים יותר, מדריכים שנמצאים אתנו שנה שנייה ושלישית.

<מרתה גנות: הם עולים מדי שנה והם מתעדכנים וכן הלאה.

<מרתה גנות: חדשים מתחילים ב- 50 שקלים לשעה, שמתחת לזה – אין.

עמרם מצנע: כן.

עמרם מצנע: אוקיי.

עמרם מצנע: בתי המשפט, בבקשה.

<שלומית לביא: שלום לכולם, אני אפתח ואומר שמערכת בתי המשפט רואה חשיבות מאוד גדולה לפרויקט הזה, למעשה זו הסיבה שאנחנו פותחים את שערינו, את שעריה של הרשות השופטת.

<שלומית לביא: זה מתחבר לערכי הליבה של הארגון.

<שלומית לביא: אנחנו חושבים שזה המקום הנכון להראות מהו ההליך השיפוטי במדינת ישראל ואיך הוא קשור לדמוקרטיה ואיך זה מתנהל כבר בימים שהנער הוא עדיין נער, רק בונה את אישיותו ואת התבגרותו.

<שלומית לביא: עם זאת, אני גם רוצה לומר שאנחנו לחלוטין לא מעורבים בכל מה שקשור בתכנים, אנחנו לא פועלים למול אוניברסיטת אריאל.

<שלומית לביא: אנשי הקשר שלנו הם משרד החינוך.

<שלומית לביא: אנחנו מכירים את מר טויטו.

<שלומית לביא: מבחינתנו, זה אכן מתקיים בשישה אתרים, שישה בתי משפט, לרבות בית המשפט, היכל המשפט בבאר שבע, כפי שנמסר כאן, היתה הפסקה של פעילות בגלל אילוצים של המבנה, אבל ממש בתחילת השנה הזאת, אנחנו חזרנו לפעילות שגרתית.

<שלומית לביא: אני ביררתי כבר הבוקר, גם עם נשיאי בתי המשפט שם פועלים המרכזים וגם עם מנהלי המחוזות, ניכרת שביעות רצון רבה.

<שלומית לביא: הקשר היחידי שלנו, למול הנציגים, הרכזים, הוא בחלק הלוגיסטי.

<שלומית לביא: כל נושא התיאום, פתיחת אולמות המשפטים, התיאום עם השופטים.

<שלומית לביא: ישנם מקרים שהם מקיימים משפטים מבוימים, יש מקרים ששופטים נכנסים ומדברים.

<שלומית לביא: אז כל התיאום הלוגיסטי, באמת אנחנו לקחנו אותו על עצמנו ואנחנו עובדים למול הרכזים.

<שלומית לביא: דבר נוסף שאנחנו מעמידים לטובת - - -

עמרם מצנע: הרכז יושב בבית-המשפט?

<שלומית לביא: בדיוק.

<שלומית לביא: זה משאב נוסף שאנחנו מעמידים לרשות הפרויקט.

<שלומית לביא: הוקצה בכל אתר חדר לטובת הרכזים, יש לנו שמות, אנחנו מכירים את האנשים.

<שלומית לביא: מבחינתי הם משרד החינוך, אנחנו, זה היה מאוד שקוף לנו כל המעבר להפעלה על-ידי זכיין חיצוני, כי אנחנו לא מעורבים בתכנים, בפיתוח.

<שלומית לביא: הכל נמצא מבחינתנו בתוכנית הלימודים של משרד החינוך, למעט החלק של התיאום והגעה לבתי-המשפט.

<שלומית לביא: דבר נוסף שקרה, אנחנו תקצבנו עד השנה האחרונה למיטב זיכרוני או לפני שנתיים את הפרויקט, אנחנו, מקורותינו, שוב, אמרתי, בשל החשיבות שראינו לפרויקט הזה והחיבור שלו לערכי הליבה, אנחנו תקצבנו את הפרויקט ב- 150,000 שקלים, ולצערי, בשנה או שנתיים האחרונות נאלצנו לעצור את התקצוב בגלל תעדופים פנימיים שלנו.

עמרם מצנע: בבתי המשפט יש לכם מרכז מבקרים?

<שלומית לביא: כן, יש.

<שלומית לביא: בבית המשפט העליון יש לנו מרכז מבקרים מאוד רחב וגדול, באמת נותן שירות, כמו בכנסת, אתה הזכרת את זה קודם, אז זה פחות או יותר דומה לכנסת.

<שלומית לביא: בבתי המשפט האחרים אין לנו.

<שלומית לביא: אבל היכן שאנחנו צריכים לתאם סיורים ולהכין, אז המרכז של בית-המשפט העליון מסייע למחוזות שלנו בהתאמה להיכלות המשפט בעיקר.

<שלומית לביא: אנחנו היינו שמחים אם הפעילות הזו היתה מורחבת.

<שלומית לביא: זה כמובן לא תלוי בנו, אבל יש לנו 53 אתרים.

<שלומית לביא: אני חושבת שזה רק ראוי ויפה לפתוח כמה שיותר, בעיקר בפריפריה, אבל שוב, זה דברים שנוגעים לתקצוב של משרד החינוך ופחות אלינו.

עמרם מצנע: כי עולה בדעתי שאולי בכלל זה צריך להיות חלק שלכם.

<שלומית לביא: אנחנו חשבנו על זה לא מעט.

<שלומית לביא: אבל אני לא חושבת שזה אפשרי, מכיוון שזה חלק מתוכנית הלימודים של משרד החינוך.

<שלומית לביא: צריך לזכור שכל החלק, אנחנו לא, אנחנו בתי משפט, אנחנו לא מבינים בחינוך.

<שלומית לביא: אנחנו מבינים בלעשות משפט ולסייע להכניס את כל הלוגיסטיקה וכאן אנחנו בהחלט מוכנים לסייע.

עמרם מצנע: גם הכניסה הבינה באיזה שהוא מקום שעדיף שהכנסת תנהל את הסיורים ועדיין זה גם כן סיור שהוא קשור בתהליך הלמידה.

עמרם מצנע: כן.

<גדעון טויטו: הייתי מוסיף משפט אחד, לגבי הפעילות.

<גדעון טויטו: לגבי ההדרכה בבתי המשפט, הצוות שלנו, שנמצא בבתי המשפט, נותן מענה גם לקבוצות אחרות שאינן תלמידים.

<גדעון טויטו: כלומר, במידה ויש קבוצות אחרות, אז הן מקבלות מענה במסגרת היחידה שלנו.

<שלומית לביא: למשל חיילים, למשל קבוצות אוכלוסייה מושלכות ועוד כהנה וכהנה.

עמרם מצנע: כמה בני נוער עוברים, שנתית?

<גדעון טויטו: ממוצע של - - -

עמרם מצנע: כי חמישה בתי משפט זה טיפה בים.

עמרם מצנע: אני מניח שרוב התלמידים לא משתמשים במשאב הזה.

<גדעון טויטו: מדובר בכ- 35,000 תלמידים בשנה בממוצע, זה הממוצע של שלוש השנים האחרונות.

עמרם מצנע: מה זה, תיכון?

<גדעון טויטו: כן.

<גדעון טויטו: בעיקר תיכון.

<גדעון טויטו: האמת היא שהפעילות מוצעת לתלמידי בתי הספר מכיתה ה' ועד י"ב, לגבי בתי המשפט, נצרת, חיפה, הרצליה, ראשון לציון ובאר שבע.

<גדעון טויטו: אבל באמת, כפי שאמרת, זה בהחלט נכון, בעיקר החטיבה העליונה, היא זו שמגיעה.

עמרם מצנע: בתל-אביב – אין?

<גדעון טויטו: לא, אין.

<גדעון טויטו: אין אפשרות לבצע את זה שם.

<גדעון טויטו: אין אפשרות טכנית, היינו שם כמה פעמים.

<גדעון טויטו: כדי לקיים פעילות של הדרכה בבית משפט, צריכים להתקיים לפני הכל, לפני שמדברים על הפדגוגיה והחינוך, צריכים להתקיים תנאים בסיסיים שיאפשרו פעילות.

<גדעון טויטו: זה צריך להיות מקום התכנסות, שהמעברים יהיו כאלה סבירים שאפשר להסתובב עם קבוצה מינימאלית של 17, 20 תלמידים.

<גדעון טויטו: הפעילות חייבת להתקיים בלי שהיא מפריעה לסדר, לעבודה בבתי המשפט וככה היא גם מתקיימת.

<גדעון טויטו: כדי לשמור על העניין החשוב הזה, אז אנחנו מקיימים פעילות איפה שאפשר.

<שלומית לביא: אבל לשאלתך, בתל אביב בונים עכשיו מבנה חדש, אז בהחלט תהיה היתכנות אולי במבנה החדש, שוב, אם אתם תתקצבו את זה.

<גדעון טויטו: כן.

עמרם מצנע: כן.

עמרם מצנע: אזרחות.

עמרם מצנע: את המפמ"רית?

<יעל גור און: אני המפמ"רית, כן.

עמרם מצנע: נעים להכיר.

<יעל גור און: נעים מאוד.

<יעל גור און: קודם כל, אני מתנצלת על האיחור, בן הזוג שלי בצו 8 וקצת מורכב, אבל אני אגיד ככה באמת מאוד בקצרה.

<יעל גור און: נכנסתי לתפקיד במרץ, לפני כמה חודשים.

עמרם מצנע: מאיפה הגעת לתפקיד?

<יעל גור און: אני מורה פעילה, באתי מבית ספר קודם כל, הייתי, הגעתי לתפקיד של מנהלת חטיבה עליונה בהר טוב, ליד בית שמש.

<יעל גור און: למדתי גם במכון מנדל למנהיגות חינוכית עכשיו שנתיים.

<יעל גור און: זה הכיוון.

<יעל גור און: אני מצטרפת לפתיחה של שלומית, שזה בהחלט נמצא כנושא ליבה.

<יעל גור און: הביקורים בבתי המשפט מבחינתנו הם חלק מאוד חשוב מתוכנית הלימודים, אנחנו גם נמצאים עכשיו לקראת הרחבה של העיסוק ברשויות בכלל ואני רואה בביקורים האלה ערך מאוד גדול וחשיבות בקידום שלהם.

<יעל גור און: כמו שאמרתי, רק נכנסתי לתפקיד, אני אגיד שזימון כזה לדבר מול ועדת החינוך הוא תמיד מזיז את כולנו מאזורי הנוחות ומהיום יום ומכנס אותנו לקצת חשיבה משותפת ומחודשת ואני למדתי הרבה, לרובם פה זה הציק, בשבילי זה היה שיעור חשוב להכיר קצת איך הדברים עובדים, מה חסר ומה יש ואנחנו קבענו לעצמנו גם דיון המש, אני מרגישה, לפחות בשלב הזה, שיתוף פעולה מלא מגדעון שמוביל את היחידה, כדי לחשוב ביחד על דגשים פדגוגיים והסתכלות מחודשת, הרחבת הפעילות, אלה דברים שאני לא יכולה להגיד שבדקתי אותם ואני מכירה.

<יעל גור און: אני נכנסת לתהליך כזה עכשיו.

עמרם מצנע: תראו, אני נדרשתי לעניין, לא רק בגלל הפנייה הזו שקיבלתי, כי גם אני חושב שהחלק הזה, של, בכלל של אזרחות, ובתוך האזרחות כמובן היכרות עם הרשויות, הרשות המבצעת, הרשות המחוקקת, פה יש מרכז מאוד פעיל וכמובן הרשות השופטת, זה חלק ממש בסיסי בלימודים, בחינוך, בהכשרה ובכל הדברים שקשורים לזה.

עמרם מצנע: זה באמת מחייב את כולכם לעשות קצת שידוד מערכות, לדבר שהוא כנראה נמצא לא בליבת החשיבה והעשייה במשרד וחשוב, אל"ף, הזכיין – זכיין.

עמרם מצנע: צריך לעקוב ולפקח עליו שאכן מתבצעים הדברים כפי שהמשרד התכוון ומתכוון.

עמרם מצנע: בי"ת, שוב אני חושב שהאחריות תובהר בצורה ברורה.

עמרם מצנע: זאת אומרת, החלק שלכם במשרד הוא יותר הניהול האדמיניסטרטיבי, הפיקוח על תנאי המכרז, וכיוצא באלו והחלק של המפמ"ר לימודי אזרחות זה התכנים.

עמרם מצנע: כשהתכנים הם התכנים הנכונים ולא טיול, אני דרך אגב, כילד בחיפה, בבית הספר כשהיינו בורחים מבית הספר, אז היו כאלה שהיו הולכים להצגות יומיות, היה אז דבר כזה, אני לא יודע אם זה קיים היום, בית קולנוע של הבוקר כזה, עם סרטים שלא בדיוק הולמים, והלכנו לבית המשפט.

עמרם מצנע: ולים גם.

עמרם מצנע: בתיכון לא כל-כך, בתיכון לא הלכנו לים.

עמרם מצנע: ביסודי היינו בים כל הזמן.

עמרם מצנע: וזה מרתק, העניין הזה.

עמרם מצנע: מי שבאמת סקרן ומי שמעניין אותו, ולכן הנושא הזה כל כך חשוב.

עמרם מצנע: הדבר השלישי החשוב, זה כמובן להגדיל את ההיקף.

עמרם מצנע: זה טיפה בים, ממש טיפה בים.

עמרם מצנע: אני יודע שגם הביקורים בכנסת, למרות שפה בימי הפעילות קשה להסתובב במסדרונות, אבל זה עדיין גם טיפה בים לגבי מספר התלמידים ובתי הספר בארץ שמגיעים לפה, במסגרת שנת הלימודים.

עמרם מצנע: זה גם כן דבר חשוב מאוד זה כמובן בית המשפט.

עמרם מצנע: קחו לתשומת לב מה שכתוב במסמך הזה.

עמרם מצנע: אני אומר לכם, זה קל מאוד לבקר את הכותבים.

עמרם מצנע: זה חבל שחוששים לבוא ולומר את זה כאן, אבל אני לא יכול למנוע את זה.

עמרם מצנע: קחו, תבדקו את רמת ההשתלמויות, את רמת הפיקוח, את נושא מנהלי המרכזים, את הטיפול במדריכים.

עמרם מצנע: עלו פה כל מיני נושאים שאני לא יודע אם נכונים או לא נכונים, אני שמעתי, התרשמתי ואין לי ספק שאם תנצלו את ההזדמנות הזו כמו שאת אמרת, קצת יותר לחריש, אתם יודעים בחקלאות יש חריש ויש שידוד.

עמרם מצנע: מה זה שידוד?

עמרם מצנע: זה בעצם, משדדה זה כל שהוא פשוט את האדמה שהקרום העליון שלה התייבש, היא מתככת ועל ידי כך היא מאפשרת כניסת אוויר וחמצן וחיים מתחדשים בתוך האדמה.

עמרם מצנע: זה המונח שידוד.

עמרם מצנע: מזה בא גם שידוד מערכות.

עמרם מצנע: זהו.

עמרם מצנע: שהחיילים יחזרו הביתה בשלום.

עמרם מצנע: תודה רבה.